Diari Oficial de la Generalitat Valenciana


Sumari del DOGV 7035, del 30-05-2013 (2013/5606)

RESOLUCIÓ de 29 d'abril de 2013, del conseller de Presidència i Agricultura, Pesca, Alimentació i Aigua, per la qual es convoquen per al 2013, les ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector, contingudes en el Reial Decret 202/2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7035

Data del DOGV
:   30-05-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5606


Data del document
:   29-04-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 29 d'abril de 2013, del conseller de Presidència i Agricultura, Pesca, Alimentació i Aigua, per la qual es convoquen per al 2013, les ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector, contingudes en el Reial Decret 202/2010. [2013/5606]
Les bases reguladores de les ajudes estan contingudes en el Reial Decret 202/2010 (BOE 65, 16.03.2010), modificat pel 863/2010, de 2 de juliol de 2010, i estan cofinançades pel MARM i la Generalitat Valenciana, a parts iguals.
Per mitjà de l'Orde 25/2010 (DOCV 28.07.2010) de la Conselleria d'Agricultura, Pesca i Alimentació, de desenvolupament dels citades reials decrets, es va assignar el finançament de les ajudes per part de la Comunitat Autònoma en les mateixes condicions i amb els mateixos requisits que els del finançament nacional, i es publicava la documentació a presentar junt amb la sol·licitud d'ajuda.
Atés que no s'han produït canvis en la normativa reguladora, procedix publicar l'import i la línia que finança les ajudes per a l'any 2013 per a convocar efectivament les mateixes.
Vist que l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim destinat a les mateixes.
La present convocatòria queda sotmesa, en la qual cosa procedisca, a la Llei 38/2003, de 17 de novembre, General de Subvencions, i al Reial Decret 887/2006, de 21 de juliol, pel qual s'aprova el seu reglament, i la normativa autonòmica establida en els articles 45 i següents del Text Refós de la Llei d'Hisenda Pública de la Generalitat Valenciana.
Vista la proposta de la directora general d'Empreses Agroalimentàries i Pesca, en l'exercici de les funcions que tinc atribuïdes, resolc:
Primer
Convocar per a l'any 2013 les ajudes regulades en l'Orde 25/2010, de 14 de juliol, de la Conselleria d'Agricultura, Pesca i Alimentació, per la qual es desenvolupa el procediment de gestió de les ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector, contingudes en el Decret 202/2010 (BOE 65, 16.03.2010). Estes ajudes seran gestionades per la Direcció General d'Empreses Agroalimentàries i Pesca, a càrrec de l'aplicació pressupostària 01.67.02.0143.900.72, Concentració de l'Oferta i Cooperativisme, amb el desglossament següent:
- Capítol IV, línia T6881. Anualitat 2013. Import global màxim: 100.000 euros.
- Capítol VII, línia T6183. Anualitat 2013. Import global màxim: 100.000 euros.
Segon. Termini de presentació i model de sol·licitud
1. El termini de presentació de sol·licituds en l'exercici 2013 per a les ajudes de la present convocatòria serà d'un mes a comptar de l'endemà de la publicació de la present resolució.
2. Els models de sol·licitud i la documentació que els acompanya són els que figuren com annex a la present convocatòria.
Tercer. Autoritat que resol
Les sol·licituds seran resoltes per la directora general d'Empreses Agroalimentàries i Pesca, per delegació del conseller de Presidència i Agricultura, Pesca i Alimentació, continguda en la disposició final primera de l'Orde 25/2010 de 14 de juliol, de la Conselleria d'Agricultura, Pesca i Alimentació, per la qual es desenvolupa el procediment de gestió de les ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector, contingudes en el Reial Decret 202/2010.
Quart. Requisits de notificació, comunicació o exempció
1. Les ajudes a les inversions en explotacions regulades en el Reial Decret 202/2010, modificat pel Reial Decret 863/2010, de 2 de juliol, han sigut notificades a la Comissió Europea, i han rebut una decisió de no plantejar objeccions al contingut del règim N 87/2010, per mitjà de la Decisió C (2010) 2602 de 28.04.2010.
2. Quant a les ajudes de millora de la comercialització, foment de productes de qualitat i formació:
- La Direcció General d'Agricultura i Pesca ha pronunciat rebut del Formulari d'informació resumida, comunicat el 03.05.2010. i registrat amb el núm. XA44/2010, pel que les autoritats espanyoles comuniquen a la Comissió el projecte d'ajuda Suport Tècnic al sector de les plantes vives i la floricultura.
- La Direcció General de Competència ha pronunciat rebut de la carta de data 25.03.2010, registrada en data 26.03.2010, en relació amb el règim d'ajudes. SANI 4257 X154/2010 - Ajudes a les Agrupacions de Productors de Plantes Vives i Productes de la Floricultura: Millora de la comercialització.
El present acte posa fi a la via administrativa i contra el mateix pot interposar-se potestativament recurs de reposició davant del conseller de Presidència i Agricultura, Pesca, Alimentació i Aigua en el termini d'un mes comptat des de l'endemà de la seua notificació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa administratiu del Tribunal Superior de Justícia de la Comunitat Valenciana en el termini de dos mesos des de l'endemà de la seua notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 29 d'abril de 2013.- El conseller de Presidència i Agricultura, Pesca, Alimentació i Aigua: José Císcar Bolufer.ANNEX V / ANEXO VANNEX VI / ANEXO VIANNEX VII / ANEXO VIIANNEX VIIIANEXO VIII